Die groot geheim | Boendoe se blog argief
Bestaan daar woorde om Namibe te beskryf? Nie in mý mond nie. Ek kan nie eens verwoord wat die plek aan my hart gedoen het nie. Onherbergsaam en verlate, dog het ek tuis gevoel. Soos ‘n kind wat na ‘n amper-vergete ouerhuis terugkeer. Vreemd. Ek was nog nooit in ‘n plek wat naastenby soos Namibe is nie.
Namibe verwelkom jou met sy skoonheid en geheime, maar hou jou weg met sy ongenaakbare landskap. Dis dalk sy redding. Ek hoop dit kan vir altyd so bly, maar ek twyfel. Kort voor lank gaan Namibe “ontdek” word deur avontuurlustiges wat nie gaan skroom om hul merk daar te laat nie.
Ek wens Eugene Marais kon Namibe sien. Dalk sou hy ‘n gedig skryf daaroor. Ek glo hy sou. Vir nou beskryf diè aanhaling uit sy gedig, Waar Tebes in die stil woestyn, my emosies daar die raakste:
– Nog een gebed omhoog verhoord –
My bede sou net dit verkry: –
Vir laas met roerend’ mag berei
‘n Enkel sug of woord van haat;
Sal nagt’liks uit die hemelstraat
Die vonkelend’ sterrebeeld van U kruis.
Elk’ ydel vrees sal daar verdwyn;
Sy magtig’ rotswerk hoog verhef.